Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
24 เม.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 9.49 จุด (0.53%) ปิดภาคเช้าที่ 1,799.63 จุด ด้วยมูลค่าการซื้อขาย 38,326.58 ล้านบาท
Most Positive Impact: PTT (+5.12 จุด), PTTEP (+1.38 จุด), ADVANC (+1.18 จุด)
Most Negative Impact: SCC (-0.96 จุด), HMPRO (-0.79 จุด), SCB (-0.68 จุด)
แนวโน้มตลาดบ่าย
กลุ่มพลังงานทะยานและมีผลต่อตลาดกว่า 6 จุดโดยเฉพาะ PTT สุดแกร่งราคาหุ้นปรับเพิ่มขึ้นต่ออีก 3% หลังการแตกพาร์ ผลมีต่อ SET Index 5 จุดด้วยกัน นอกจากนั้นตลาดยังได้แรงหนุนจากกลุ่มสื่อสารและปิโตรเคมี (รวม 2 กลุ่มมีอิทธิพลต่อตลาด 3 จุด) อื่นๆ ที่น่าสนใจคือกลุ่มท่องเที่ยววันนี้บวก 2% CENTEL MINT ERW ดีดกลับ คาดว่ามาจากแรงซื้อเพื่อเก็งผลประกอบการในงวด 1Q61 ตามการขยายตัวของจำนวนนักท่องเที่ยว
เงินบาทเช้านี้แข็งค่าเล็กน้อย 0.24% อยู่ที่ 31.44 บาทต่อดอลลาร์ ซึ่งเป็นระดับที่อยู่ในบริเวณอ่อนค่าที่สุดในรอบเกือบ 2 เดือน มองเงินบาทยังมีโอกาสอ่อนค่าต่อเนื่อง จากแรงขายของนักลงทุนต่างประเทศในตราสารหนี้ หลังอัตราผลตอบแทนพันธบัตรระยะยาวของไทย (TH 10Y Bond Yield) มีแนวโน้มต้องปรับเพิ่มขึ้นตามอัตราผลตอบแทนพันธบัตรรัฐบาลสหรัฐ (US 10Y Bond Yield) โดยบาทมักจะมีฤดูการอ่อนค่าตั้งแต่ พ.ค.-ก.ค. อันเป็นผลมาจากไหลออกของเงินปันผลที่นักลงทุนต่างประเทศได้รับจากตลาดหุ้นไทย ซึ่งในช่วง เม.ย.-พ.ค. นี้คาดว่าต่างชาติได้ปันผลรวมกันราว 4.7 หมื่นล้านบาท
ทุกๆการอ่อนค่า 1 บาทจะเป็นบวกต่อประมาณการกำไรของกลุ่มชิ้นส่วนอิเล็กทรอนิกส์ SVI 9.6% DELTA 5.1% HANA 4.8% KCE 3.3% ก ในทางตรงกันข้ามจะเป็นผลลบต่อกลุ่มโรงไฟฟ้า EGCO -6.4% GLOW -3.1% RATCH -2.1%
วันที่ 26 เม.ย. ติดตามการประชุม BoJ และ ECB ซึ่งผลการประชุมรวมไปถึงรายงานของทั้ง 2 ธนาคารกลางที่มีท่าทีผ่อนคลาย จะเป็นปัจจัยที่ทำให้ยูโรและเยนอ่อนค่าและดึงให้ US Dollar มีโอกาสแข็งค่าต่อเนื่อง
หุ้นแนะนำ QH HANA PTTEP
Alternative Trading:
SET50 Futures : สถานะ Long S50M18 1,184 จุด ปิดทำกำไรไปแล้วที่ 1,189 จุด วันนี้ให้พักการลงทุน ก่อนจะมากำหนดกลยุทธ์กันใหม่อีกครั้งในวันพรุ่งนี้